**Pažangos programa**

**Tūkstantmečio mokyklos**

*Kiekvienas Lietuvos vaikas turi galimybę mokytis šiuolaikiškoje ir atviroje mokykloje.*

## **Tūkstantmečio mokyklų koncepcija**

#### Programos tikslas

Mažinti mokinių pasiekimų atotrūkius ir sukurti integralias, optimalias ir  
kokybiškas ugdymo(-si) sąlygas kiekvienoje savivaldybėje.

#### Programos vizija

Kiekvienas Lietuvos vaikas turi galimybę mokytis šiuolaikiškoje ir atviroje mokykloje. Nuoseklus, palaipsninis visų mokyklų atnaujinimas.

## **Pagrindiniai principai**

#### Individualus dėmesys

Sprendimai konkrečioms savivaldybėms, jau veikiančioms mokykloms stiprinti

#### Bendradarbiavimas

Skatinamas savivaldybių bendradarbiavimas rengiant ir įgyvendinant bendrus švietimo pažangos planus

#### Tinklaveika

Skatinamas mokyklų jungimasis į tinklus, kuriant naujus mokyklų tarpusavio ryšius. Programoje sukurti intelektiniai ir infrastruktūriniai resursai prieinami ir kitų mokyklų mokiniams bei mokytojams

#### Mokyklų veiklos tobulinimo sritys

Įtraukusis ugdymas  
Lyderystė  
Kultūrinis ugdymas  
STEAM ugdymas

#### Prieinama pagalba

Visos programos metu savivaldybes konsultuos Tūkstantmečio mokyklų akademija

## **Mokyklos veiklos tobulinimo sritys**

#### [Lyderystė](https://tukstantmeciomokyklos.lt/lyderyste/)

Tobulinama įgyvendinant veiklas, nukreiptas į mokyklos vadovo ir mokytojų asmeninio pasitikėjimo ir įsitraukimo į mokyklos gyvenimą stiprinimą, mokyklos bendruomenės telkimą ir įgalinimą veikti kartu dėl kiekvieno mokinio sėkmės, į pozityvių mokyklos bendruomenės tarpusavio santykių ir mokyklos mikroklimato kūrimą, užtikrinančių saugią fizinę ir emocinę mokymo(si) aplinką kiekvienam.

#### [Įtraukusis ugdymas](https://tukstantmeciomokyklos.lt/itrauktis/)

Stiprinimas įgyvendinant veiklas nukreiptas į mokyklos bendruomenės nuostatų savo veiklą grįsti universalaus dizaino principais stiprinimą, kompetencijų mokyti įvairių ugdymosi poreikių turinčius vaikus auginimą, komandinio švietimo pagalbos specialistų, mokytojų padėjėjų ir mokytojų veiklą užtikrinant specialiųjų ugdymosi poreikių vaikų kokybišką ugdymą, tinkamos ir saugios ugdymo(si) aplinkos jiems sukūrimą.

#### [Kultūrinis ugdymas](https://tukstantmeciomokyklos.lt/kultura/)

Stiprinamas įgyvendinant veiklas, kai kultūra ar menas (ar menininkai, kūrėjai) yra pasitelkiami ugdymo ar su ugdymu susijusioms problemoms spręsti.  Kultūrinio ugdymo metu mokiniams ir mokytojams gali būti suteikiamos įvairios kompetencijos.

#### [STEAM ugdymas](https://tukstantmeciomokyklos.lt/steam/)

Stiprinamas įgyvendinant integruotas įvairių mokomųjų dalykų (gamtos mokslų, technologijų, kt.) veiklas, taikant inžinerinius bei meninius elementus ir grindžiant matematiniu mąstymu. STEAM ugdymo veiklos įgalina kompleksišką tikrovės reiškinių pažinimą, praktinį pritaikymą ir į proaktyvių iššūkių sprendimą kreipiantį gebėjimų ugdymą. (Science, Technology, Engineering, Arts, Mathematics).

